# איתן אורבך

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

איתן אורבך (נולד ב-12 בינואר 1977), שחיין אולימפי ישראלי.

אורבך נולד בחיפה והחל לשחות בגיל 13. כארבע שנים לאחר מכן זכה באליפות אירופה לנוער לשנת 1994 במשחה החזק שלו: מאה מטרים גב.

באולימפיאדת אטלנטה,1996 היה שותף (יחד עם יואב ברוק, ודים אלכסייב ודן קוטלר) לרביעית השליחים הישראלית שהופיעה בגמר האולימפי במקצה 4x100 מעורב, הופעה ראשונה של השחייה הישראלית במעמד גמר אולימפי. התוצאה שקבעו אז (3:42.24 דקות) היא שיא ישראל במשחה.

שנה לאחר מכן זכה אורבך במדליית הכסף באליפות אירופה לבוגרים. באליפות העולם ב-1998 אשר נערכה באוסטרליה סיים שביעי ובאליפות אירופה לשנת 1999 זכה במדליית ארד.

שיא הקריירה של אורבך הגיע באולימפיאדת סידני, 2000, שם העפיל לגמר אולימפי שני עבורו והפעם במקצה אישי. את משחה הגמר סיים במקום השמיני. בחצי הגמר קבע את שיאו האישי ושיא ישראל במאה מטרים גב בבריכות ארוכות כשקבע תוצאה של 55.31 שניות.

שיא ישראל נוסף קבע אורבך בחצי המרחק, 50 מטרים גב: 26.20 שניות. כמו כן הוא שותף לשני שיאי שליחים: 4x100 מעורב, שיא שנקבע כאמור באטלנטה ושיא נוסף ב-4x100 חופשי שנקבע אף הוא באולימפיאדת סידני. בנוסף הוא מחזיק בשיאים לאומיים במרחקים המקבילים בבריכות קצרות במשחים אישיים ובשליחים. בסך הכול רשומים על שמו של אורבך שמונה שיאים לאומיים אישיים או משותפים, שנרשמו בין השנים 1996 ו-2002.

בתחרויות הבין-אגודתיות בישראל ייצג אורבך את מכבי קריית ביאליק.

על אף הישגיו ואולי דוקא בזכותם, נחשב אורבך על ידי מאמנו לאוניד קאופמן ואחרים בעולם השחייה, למי שניחן בכשרון רב אך לא ניצל אותו במלואו. לאורך השנים הלין קאופמן פעמים רבות על כך שחניכו אינו מתאמן מספיק ועל כך שראשו מצוי יותר מדי בעיסוקיו שמחוץ לברכה. מאז שחדל להתחרות בשחייה ב-2002 עוסק אורבך בדוגמנות.

## [עריכה] קישורים חיצוניים

- איתן אורבך באתר איגוד השחייה הישראלי

מקור: http://he.wikipedia.org../../../%D7%90/%D7%99/%D7%AA/%D7%90%D7%99%D7%AA%D7%9F_%D7%90%D7%95%D7%A8%D7%91%D7%9A.html

קטגוריות: שחיינים | ספורטאים ישראלים | דוגמנים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש